หนี้ประเทศไทยปริ่มทะลุ 10 ล้านล้าน จ่อทะลุ 61%จีดีพี
หนี้รัฐบาลจ่อทะลุ 10 ล้านบาท ครึ่งปีแรกงบงบ 65 กู้ชดเชยการขาดดุลงบประมาณ และการบริหารหนี้เกิน 6 ล้านล้านบาท
2 พ.ค. 2565

กระทรวงการคลัง รายงานสถานะหนี้สาธารณะของประเทศไทย ณ 31 มี.ค. 2565 มีหนี้ 9,951,962 ล้านบาท คิดเป็น 60.64% ของจีดีพี เทียบกับเดือนก่อนหน้า หนี้สาธารณะเพิ่มขึ้นกว่า 1 แสนล้านบาท โดยส่วนหนี้สาธารณเดือนก่อนหน้าอยู่ 9,828,268 ล้านบาท หรือ 60.17% ของจีดีพีทั้งนี้หนี้่สาธารณะ 6 เดือนแรกของปีงบประมาณ 2565 (ต.ค.2564-มี.ค. 2565) มีการกู้ชดเชยการขาดดุลงบประมาณ และการบริหารหนี้ ถึง 6,009,598 ล้านบาทนอกจากนี้ในส่วนของการกู้เงิน ภายใต้ พ.ร.ก. COVID-19 พ.ศ. 2563 อยู่ที่ 873,171 ล้านบาท จากกรอบที่ให้กู้ได้ 1 ล้านล้านบาท ขณะที่ เงินกู้ภายใต้ พ.ร.ก. COVID-19 เพิ่มเติม พ.ศ. 2564 กู้ไปแล้ว 398,166 ล้านบาท ใกล้เต็มวงเงิน 5 แสนล้านบาท โดยการกู้เงินจะต้องกู้ภายในสิ้นปีงบประมาณ 2565ทั้งนี้ปีที่ผ่านมา รัฐบาลพล.อ.ประยุทธ์ จันทร์โอชา ได้ขยายกรอบเพดานสัดส่วนการก่อหนี้สาธารณะจาก 60% ของจีดีพี เป็น 70% ของจีดีพี เพื่อรองรับการกู้เงินชดเชยขาดดุลงบประมาณ 2565 และกู้เงินอื่นเพื่อรองรับการแก้ไขปัญหาเศรษฐกิจจากผลกระทบจากโควิด


ก่อนหน้านี้ นายอาคม เติมพิทยาไพสิฐ รมว.คลัง เปิดเผยว่า จากการคาดการณ์หากไม่มีการออกกฎหมายก่อหนี้เพิ่ม หนี้สาธารณะไทยสิ้นปีงบประมาณ 2565 จะอยู่ที่ประมาณ 62% ของจีดีพี แม้ว่ายังมีช่องการกู้ได้อีกประมาณ 8% ตามกรอบที่ขยายเพดานการก่อหนี้เป็น 70% แต่การก่อหนี้ก็ต้องไปใช้เพื่อทำให้เกิดประโยชน์ทางเศรษฐกิจให้มากที่สุด